Ixef Amezwaru: Tira, Ungal, Tasleḍt tasentalant umawal n tsekla, inaw n yiwudam i d-yettalsen ineḍruyen1. Seg tama n Grard Genette, awal ullis yesɛa kraḍ n yinumak yemgaraden, amenzu d inaw imawi neɣ yettwarun yettilin deg yineḍruyen. Wis sin yettwassen ɣer yimnadiyen n teẓri, yemmal-d amseḍfer n yineḍruyen deg tidet neɣ deg usugen. Aneggaru, d win i yellan d anamek aqbur i d-yemmalen ineḍruyen. Akken i d-yenna Todorov deg usbadu n wullis: inaw ɣef wullis yella-d d tlalit n tsekla s timmad-is2.